Eudes kom fra den lille landsbyen Ri i nærheten av Argentan i Normandie. Hans foreldre var den selveiende bonden Isaac Eudes og hans hustru Marthe Corbin. Da paret etter to års ekteskap ennå ikke hadde fått barn, dro de på en pilegrimsreise til en Maria-helligdom i nærheten, og ni måneder senere ble det født en sønn som ble døpt Jean (Johannes). Senere fikk de ytterligere seks barn, blant dem den senere historikeren François Eudes de Nézeray.